open-index/open-wikipedia-markdown huggingface dataset:
Αναθηματικός πίνακας της Νιννίου (Εθνικό Αρχαιολογικό Μουσείο)

Ο **αναθηματικός πίνακας της Νιννίου** είναι σπάνιο αρχαίο έργο τέχνης από πηλό που βρέθηκε στην Ελευσίνα. Στον πίνακα απεικονίζονται η Νίννιος (αυτή που αφιερώνει τον πίνακα), η Δήμητρα και η Περσεφόνη. Ο πίνακας είναι σπάνιος αν όχι μοναδικός στο θέμα του και έχει απασχολήσει εκτενώς τους ειδικούς από τότε που βρέθηκε μέχρι σήμερα.

## Εύρεση του πίνακα
Βρέθηκε το 1895 στον αρχαιολογικό χώρο της Ελευσίνας υπό τη διεύθυνση του καθηγητή Ανδρέα Σκιά και εκτίθεται στο Εθνικό Αρχαιολογικό Μουσείο, ενώ πιστό αντίγραφό του φιλοξενείται στο Μουσείο της Ελευσίνας.
## Περιγραφή
Είναι πήλινος ερυθρόμορφος πίνακας. Σώζεται σχεδόν ακέραιος και σε καλή κατάσταση. 

Η ερυθρόμορφη αγγειογραφία περιβάλλεται από προεξέχον οριζόντιο επιστύλιο που υποστηρίζεται από δύο πλάγιες λεπτές παραστάδες. Φέρει επίσης προεξέχον τριγωνικό αέτωμα που καταλήγει σε κεντρικό ακρωτήριο. Στο εσωτερικό του αετώματος βρίσκεται επίσης ερυθρόμορφη αγγειογραφία. Στο κάτω μέρος του πίνακα είναι χαραγμένη η επιγραφή **«''ΝΙΝΝΙΟΝ ΤΟΙΝ ΘΕΟΙΝ ΑΝΕΘΗΚΕ''»**, δηλαδή «*η Νίννιον ανέθεσε τον πίνακα αυτό στις δύο θεές». 
==Ερμηνεία==
Ο ζωγράφος διαιρεί τα πρόσωπα σε θεούς και θνητούς, εικονίζοντας κατά τη μέθοδο των αναθηματικών αναγλύφων τους θεούς κατά πολύ μεγαλύτερους στο μέγεθος από τους θνητούς. 

Η αγγειογραφία ανάμεσα στους παραστάδες μας μεταφέρει κάποιο στιγμιότυπο από τα Μυστήρια. Τρεις σκηνές παρουσιάζονται, στις οποίες παίρνει μέρος η Νίννιον με κάποιον άνδρα που τη συνοδεύει.
=== Αέτωμα ===
Η αγγειογραφία του αετώματος παριστάνει ένα στιγμιότυπο από την παννυχίδα. Ο νεανίας συμβολίζει τον Κηφισό ποταμό ή τον γεφυριστή.
=== Κεντρική σκηνή ===
Σημαντική λεπτομέρεια για την ερμηνεία είναι το ιονικό κιονόκρανο στην αριστερή πάνω γωνία, το οποίο συμβολίζει τον ναό της Ελευσίνας. Η κερνοφόρος Νίννιον φοράει βαρύ, χειμερινό ρουχισμό, ενώ παίρνει μέρος στα μεγάλα μυστήρια του μήνα [[Βοηδρομιών]]ος. Βλέπουμε τη θεά Δήμητρα καθήμενη δεξιά, δύο δαδοφόρους, τη Νίννιον και τον γενειοφόρο συνοδό της.

=== Κάτω σκηνή ===
Χαρακτηριστικό ερμηνευτικό σύμβολο του τόπου όπου διαδραματίζεται το στιγμιότυπο είναι η ομφαλοειδής πέτρα της Άγρας στη μέση της σκηνής. Χρονικά τοποθετείται στον μήνα [[Ανθεστηριών]], όπως συμπεραίνουμε από τα άνθη που είναι κατεσπαρμένα σε όλο το πεδίο της πομπής, και από τη λεπτή εαρινή χλαμύδα της Νιννίου. Δεξιά του ομφαλού είναι καθιστή η Περσεφόνη, και αριστερά του τρεις μύστες που προσέρχονται κατά τη διάρκεια των μικρών μυστηρίων.
== Πηγές ==

* [[Καλλιόπη Παπαγγελή]]: [https://web.archive.org/web/20190208223032/http://www.latsis-foundation.org/ell/electronic-library/the-museum-cycle/elefsina-o-arxaiologikos-xoros-kai-to-mouseio *Ελευσίνα: Ο Αρχαιολογικός Χώρος και το Μουσείο''], σελ. 256, Αθήνα, Εκδόσεις Ολκός, 2002, ISBN 960-86743-2-8
* Ιωάννης Σβορώνος: Και πάλιν περί του πίνακος της Ναννίου. Αθήνα, Beck und Barth, 1902

## Δείτε επίσης
* Αρχαιολογικό Μουσείο Ελευσίνας

Κατηγορία:Αρχαία τέχνη
Κατηγορία:Εθνικό Αρχαιολογικό Μουσείο Αθηνών
Κατηγορία:Ελευσίνια Μυστήρια
Κατηγορία:Αρχαιολογικά ευρήματα στην Αττική
Παναθηναϊκός αμφορέας (Βρετανικό Μουσείο αρ. 610)

Ο **Παναθηναϊκός αμφορέας** που φιλοξενείται στο Βρετανικό Μουσείο με αριθμό καταλόγου αγγείων 610, είναι αρχαιολογικό εύρημα του 1873 από την Κάπουα.
## Περιγραφή
Η μορφή της Αθηνάς παρουσιάζει ορισμένες ιδιομορφίες ως προς το κράνος και την ασπίδα. Οι κίονες είναι δωρικού ρυθμού χωρίς ακάνθους. Στον κάθε κίονα εικονίζεται από μία γυμνόστηθη Νίκη που στέκει όρθια σε πλώρη καραβιού και κρατάει στα χέρια ένα στεφάνι. Δίπλα στον αριστερό κίονα διακρίνουμε την επιγραφή με το όνομα του επώνυμου άρχοντα «*ΝΙΚΗΤΗΣΑΡΧΩΝ*» (ο άρχων του 332 π.Χ. ονομαζόταν Νικήτης), ενώ δίπλα στον δεξιό κίονα η επιγραφή «*ΤΩΝΑΘΗΝΗΘΕΝΑΘΛΩΝ*» πιστοποιεί το γνήσιο του αμφορέα.

Η όπισθεν άποψη εικονίζει δύο γενειοφόρους παγκρατιατιστές με γυμνό σώμα την στιγμή που αγωνίζονται. Ο αριστερός σφίγγει με το ένα χέρι το κεφάλι του ανταγωνιστή του και είναι έτοιμος να τον χτυπήσει. Αριστερά των δύο παγκρατιαστής στέκει ένας έφεδρος αγωνιστής, περιμένοντας την σειρά του για να ανταγωνιστεί στην συνέχεια με τον νικητή. Δεξιά στέκει ένας γενειοφόρος διαιτητής που φοράει μανδύα και είναι στεφανωμένος με άσπρο στεφάνι. 
## Πηγές

* 
## Εξωτερικοί σύνδεσμοι
* Παρουσίαση του αμφορέα από το Βρετανικό Μουσείο

Κατηγορία:αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
Κατηγορία:Ελληνικά και Ρωμαϊκά εκθέματα στο Βρετανικό Μουσείο
332
Κατηγορία:Παγκράτιο
Casino de Paris

Το **Casino de Paris** (Καζινό ντε Παρί) είναι ένα από τα πιο διάσημα μουσικά θέατρα (μιούζικ – χωλ) του Παρισιού. Βρίσκεται στην Οδό του Κλισί (16, Rue de Clichy) της συνοικίας «Νουβέλ Ατέν» (Nouvelle Athènes), με πρόσβαση από τους κοντινούς σταθμούς του μετρό “Trinité” ή “Saint – Lazare”. Παρά την ψευδεπίγραφη  ονομασία του, δεν πρόκειται για καζίνο ή χαρτοπαικτική λέσχη, αλλά για μουσικό θέατρο, όπου παρουσιάζονται μουσικές επιθεωρήσεις, μπαλέτα, παντομίμες και διάφορες ψυχαγωγικές ατραξιόν.

Η ιστορία του ανατρέχει στο 18ο αιώνα, όταν ο δούκας Ρισελιέ (Duc de Richelieu) δημιούργησε στη θέση αυτή γύρω στο 1730 ένα ανοιχτό χώρο θεάματος, όπου ανέβαιναν ψυχαγωγικές παραστάσεις. Το Καζινό ντε Παρί, ως μουσικό θέατρο, ανεγέρθηκε το 1890 στην τοποθεσία μιας ρωμαϊκής έπαυλης, γνωστής ως «Κήπος του Τίβολι» (Jardin de Tivoli). Άρχισε όμως να αποκτά το χαρακτήρα μουσικού θεάτρου διεθνούς φήμης στις αρχές του Α' Παγκόσμιου Πολέμου, ανεβάζοντας εντυπωσιακές παραστάσεις, πολλές φορές μάλιστα «αισθησιακές», με καλλιτέχνες ολκής. 

Οι βομβαρδισμοί κατά τη διάρκεια του Α΄ Παγκόσμιου Πολέμου διέκοψαν τη λειτουργία του, αλλά από το 1917 ο διευθυντής του Λεόν Βολτερά (Léon Volterra, 1888- 1949) οδήγησε το Καζινό ντε Παρί στη μεγάλη άνθησή του, με εξαιρετικές παραστάσεις παρουσιασμένες σε εκπληκτικές σκηνοθεσίες και χορογραφίες και με αναγνωρισμένους ηθοποιούς, χορευτές και τραγουδιστές. Ανάμεσα στα μεγάλα ονόματα που εμφανίστηκαν στη σκηνή του Καζινό ντε Παρί, μεταξύ άλλων, περιλαμβάνονται η Μιστενγκέτ (Mistinguett), η οποία τραγούδησε εδώ το περίφημο «Έχω δύο αγάπες», ο Μωρίς Σεβαλιέ, η Ζοζεφίν Μπέικερ, ο Τίνο Ρόσι, ο οποίος θριάμβευσε το 1934 στην επιθεώρηση «Parade de France”, η Ζιζί Ζανμαίρ κ. ά.          

Το 1924, τον Λεόν Βολτερά διαδέχθηκε στη διεύθυνση του Καζινό ντε Παρί ο Ανρί Βαρνά (Henri Varna, 1887 – 1969), ο οποίος επεδίωξε το σκοπό και τον πέτυχε να διατηρήσει το χαρακτήρα του θεάτρου ως διεθνές μιούζικ –χωλ. Μετά το θάνατο του Βαρνά το 1969, η Ζιζί Ζανμαίρ (Zizi Jeanmaire, γεν. 1924), η οποία διηύθηνε, μαζί με το χορογράφο άντρα της Ρολάν Πετί (Roland Petit, 1924 - 2011), το Καζινό ντε Παρί, όπου ήταν και πρωταγωνίστρια της επιθεώρησης (1969 – 1972), εκσυγχρόνισε το χαρακτήρα του θεάματος. Το Καζινό ντε Παρί διέκοψε τη λειτουργία του το 1980 και επαναλειτούργησε το 1982, με τη βοήθεια της Γαλλίδας ηθοποιού Ανί Ζιραρντό (Annie Girardot, 1931 – 2011).   

## Παραπομπές


## Πηγές

* Εγκυκλοπαίδεια Πάπυρος-Λαρούς-Μπριτάνικα, λήμμα «Καζινό ντε Παρί», τόμ. 31, σελ. 141, Εκδόσεις Πάπυρος, Αθήνα, 1996.
* J. Lenoir: “La Fabuleuse Histoire du Casino de Paris”, Presses de la Cite, 1967.
* S. Prasteau: “La Merveilleuse Aventure du Casino de Paris”, Denoel, 1975.

Κατηγορία:Θεατρικοί χώροι στο Παρίσι
Κατηγορία:Κινηματογραφικές αίθουσες
Κίττος

Ο **Κίττος** υπήρξε αρχαίος Έλληνας αγγειογράφος και κεραμέας που άκμασε στο δεύτερο ήμισυ του 4ου αιώνα π.Χ. στην Αθήνα. Εργάστηκε επίσης και στην Έφεσο. Το όνομα του Κίττου το συναντούμε σε έναν Παναθηναϊκό αμφορέα που φέρει την επιγραφή του άρχοντα Πολύζηλου και χρονολογείται στο έτος 367/66 π.Χ.. Ο Κίττος πιθανόν να ταυτίζεται με τον ομώνυμο αγγειογράφο, ο οποίος μνημονεύεται σε μια επιγραφή που βρέθηκε στην Έφεσο. Φαίνεται ότι ο Κίττος είχε αδερφό τον επίσης αγγειοπλάστη Βάκχιο, ενώ πατέρας τους ήταν ο επίσης αγγειοπλάστης, και επίσης Βάκχιος. Τα δύο αδέρφια έφυγαν από την Αθήνα και εγκαταστάθηκαν μόνιμα στην Έφεσο, όπου κατασκεύασαν δημόσια αγγεία για την Άρτεμη, γενόμενοι πολίτες Εφέσιοι με τιμητικό ψήφισμα.

## Παραπομπές


## Πηγές
* Rainer Vollkommer: *Kittos*, περιέχεται στο: *Künstlerlexikon der Antike*, Nikol, Hamburg 2007, σελ. 413 ISBN 978-3-937872-53-7

Κατηγορία:Αρχαίοι Έλληνες αγγειογράφοι
Ιωάννης Δεμερτζής

Ο **Ιωάννης Δεμερτζής** ήταν Έλληνας Μακεδονομάχος, οπλαρχηγός από τις Σέρρες.

## Βιογραφικά στοιχεία
Ο Ιωάννης Δεμερτζής γεννήθηκε στα τέλη του 19ου αιώνα στις Σέρρες. Συγκρότησε ένοπλη ομάδα προκειμένου να αντιμετωπίσει τους Βούλγαρους κομιτατζήδες αλλά και τις Οθωμανικές αρχές καθόλη την ταραγμένη περίδο του Μακεδονικού Αγώνα. Ως επικεφαλής του σώματος έδρασε στις περιοχές Σερρών, Δαρνακοχωρίων και Κάτω Τζουμαγιάς (Ηρακλείας). Συνεργάστηκε πολλές φορές, σε κοινές επιχειρήσεις με την οπλαρχηγό Σοφία Χατζηπανταζή.

## Παραπομπές


Κατηγορία:Μακεδονομάχοι
Κατηγορία:Ιστορία των Σερρών
C2H4F2

* Γενικός χημικός τύπος δύο (2) ισομερών οργαναλογονιδίων:

# 1,1-διφθοραιθάνιο με ημισυντακτικό τύπο CH3CHF2.
# 1,2-διφθοραιθάνιο με ημισυντακτικό τύπο FCH2CH2F.

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Οργανικές ενώσεις φθορίου
Κατηγορία:Κορεσμένες ενώσεις
Χιούστον Ρόκετς

Οι **Χιούστον Ρόκετς** (αγγλικά: *Houston Rockets*) είναι επαγγελματική ομάδα καλαθοσφαίρισης που συμμετέχει στο πρωτάθλημα του NBA. Έδρα τους είναι το Χιούστον στην πολιτεία του Τέξας. Συμμετέχουν στην Δυτική Περιφέρεια, στην κατηγορία Southwest. Προπονητής τους είναι ο Στίφεν Σίλας. Ιδρύθηκαν το 1967 στο Σαν Ντιέγκο της Καλιφόρνια ως *Σαν Ντιέγκο Ρόκετς*, ενώ το 1971 μετακόμισαν στο Χιούστον και μετονομάστηκαν σε *Χιούστον Ρόκετς*. 

Έχουν κατακτήσει δύο φορές το πρωτάθλημα του NBA, το 1994 και το 1995. Στην ομάδα έχουν αγωνιστεί παίκτες όπως οι Κλάιντ Ντρέξλερ, Μόσες Μαλόουν, Χακίμ Ολάζουον, Τσάρλς Μπάρκλεϊ, Σκότι Πίπεν, Στίβ Φράνσις, Τρέισι Μακ Γκρέιντι, Γιάο Μινγκ και Τζέιμς Χάρντεν. Στην ομάδα έχουν αγωνιστεί και οι Έλληνες Βασίλης Σπανούλης, Ιάκωβος Τσακαλίδης και ο Κώστας Παπανικολάου. Έδρα τους είναι το Toyota Center, χωρητικότητας 18.043 ατόμων.

## Ονομασίες
Ακολουθούν οι ονομασίες της ομάδας μέσα στο χρόνο:

* Σαν Ντιέγκο Ρόκετς (1967–1971)
* Χιούστον Ρόκετς (1971–σήμερα)

## Επιτυχίες
### Πρωταθλήματα
* **2** (1994, 1995)

### Τίτλοι Περιφέρειας
* **4** (1981, 1986, 1994, 1995)

### Τίτλοι Κατηγορίας
* **8** (1977, 1986, 1993, 1994, 2015, 2018, 2019, 2020)

## Αποσυρθέντα νούμερα
* 7 (11, 22, 23, 24, 34, 45, CD)

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1967
Κατηγορία:Ιδρύσεις ομάδων καλαθοσφαίρισης το 1967
C3H6F2

* Γενικός χημικός τύπος τεσσάρων (4) ισομερών οργαναλογονιδίων:

# 1,1-διφθοροπροπάνιο (CH3CH2CHF2).
# 1,2-διφθορoπροπάνιο (CH3CHFCH2F).
# 1,3-διφθορoπροπάνιο (FCH2CH2CH2F).
# 2,2-διφθορoπροπάνιο (CH3CF2CH3).

Κατηγορία:C3
Κατηγορία:Αποσαφηνίσεις χημικών τύπων
Κατηγορία:Οργανικές ενώσεις φθορίου
Κατηγορία:Κορεσμένες ενώσεις
C6H13F

* Ο γενικός χημικός τύπος **C<sub>6</sub>H<sub>13</sub>F** μπορεί να αναφέρεται στα ακόλουθα δεκαοκτώ (18) ισομερή θέσης (+ 10 οπτικά = 28 συνολικά):

# 1-φθορεξάνιο ή **1-εξυλοφθορίδιο**, με σύντομο συντακτικό τύπο CH3CH2CH2CH2CH2CH2F.
# 2-φθορεξάνιο ή **2-εξυλοφθορίδιο**, με σύντομο συντακτικό τύπο CH3CH2CH2CH2CHFCH3 (σε δύο (2) οπτικά ισομερή).
# 3-φθορεξάνιο ή **3-εξυλοφθορίδιο**, με σύντομο συντακτικό τύπο CH3CH2CH2CHFCH2CH3 (σε δύο (2) οπτικά ισομερή).
# 2-μεθυλο-1-φθοροπεντάνιο, με σύντομο συντακτικό τύπο CH3CH2CH2CH(CH3)CH2F (σε δύο (2) οπτικά ισομερή).
# 3-μεθυλο-1-φθοροπεντάνιο, με σύντομο συντακτικό τύπο CH3CH2CH(CH3)CH2CH2F (σε δύο (2) οπτικά ισομερή).
# 4-μεθυλο-1-φθοροπεντάνιο, με σύντομο συντακτικό τύπο (CH3)2CHCH2CH2F.
# 2-μεθυλο-2-φθοροπεντάνιο, με σύντομο συντακτικό τύπο CH3CH2CH2CF(CH3)2.
# 3-μεθυλο-2-φθοροπεντάνιο, με σύντομο συντακτικό τύπο CH3CH2CH(CH3)CHFCH3 (σε τέσσερα (4) οπτικά ισομερή).
# 4-μεθυλο-2-φθοροπεντάνιο, με σύντομο συντακτικό τύπο (CH3)2CHCHFCH3 (σε δύο (2) οπτικά ισομερή).
# 2-μεθυλο-3-φθοροπεντάνιο, με σύντομο συντακτικό τύπο CH3CH2CHFCH(CH3)2 (σε δύο (2) οπτικά ισομερή).
# 3-μεθυλο-3-φθοροπεντάνιο, με σύντομο συντακτικό τύπο CH3CH2CF(CH3)CHCH3 (σε δύο (2) οπτικά ισομερή).
# αιθυλο-1-φθοροβουτάνιο, με σύντομο συντακτικό τύπο (CH3CH2)2CHCH2F.
# αιθυλο-2-φθοροβουτάνιο, με σύντομο συντακτικό τύπο (CH3CH2)2CFCH3.
# 2,2-διμεθυλο-1-φθοροβουτάνιο, με σύντομο συντακτικό τύπο CH3CH2C(CH3)2CH2F.
# 2,3-διμεθυλο-1-φθοροβουτάνιο, με σύντομο συντακτικό τύπο (CH3)2CHCH(CH3)CH2F (σε δύο (2) οπτικά ισομερή).
# 3,3-διμεθυλο-1-φθοροβουτάνιο, με σύντομο συντακτικό τύπο (CH3)3CCH2CH2F.
# 2,3-διμεθυλο-2-φθοροβουτάνιο, με σύντομο συντακτικό τύπο (CH3)2CHCF(CH3)2.
# 3,3-διμεθυλο-2-φθοροβουτάνιο, με σύντομο συντακτικό τύπο (CH3)3CCHFCH3.
C8H18

* Ο γενικός χημικός τύπος C8H18, με μοριακή μάζα  114,23 amu, αντιστοιχεί σε βαθμό ακορεστότητας 0, και είναι κοινός για τα ακόλουθα δεκαοκτώ (18) ισομερή θέσης (+ 11 οπτικά = 29 συνολικά):

# Οκτάνιο, με ημισυντακτικό τύπο  CH3(CH2)6CH3, και αριθμό CAS 111-65-9.
# 2-μεθυλεπτάνιο, με ημισυντακτικό τύπο CH3(CH2)4CH(CH3)2 και αριθμό CAS 592-27-8.
# 3-μεθυλεπτάνιο, με ημισυντακτικό τύπο CH3(CH2)3CH(CH3)CH2CH3 και αριθμό CAS 589-81-1 (σε δύο (2) οπτικά ισομερή: 3R-μεθυλεπτάνιο, με αριθμό CAS 111002-96-1 και 3S-μεθυλεπτάνιο, με αριθμό CAS 6131-25-5).
# 4-μεθυλεπτάνιο, με ημισυντακτικό τύπο [CH3(CH2)2]2CHCH3 και αριθμό CAS 589-53-7.
# (3-)αιθυλεξάνιο, με ημισυντακτικό τύπο (CH3CH2)2CHCH2CH2CH3 και αριθμό CAS 619-99-8.
# 2,2-διμεθυλεξάνιο ή **νεοοκτάνιο**, με ημισυντακτικό τύπο (CH3)3C(CH2)3CH3 και αριθμό CAS 590-73-8.
# 2,3-διμεθυλεξάνιο, με ημισυντακτικό τύπο (CH3)2CΗCH(CH3)CH2CH2CH3 και αριθμό CAS 584-94-1 (σε δύο (2) οπτικά ισομερή: 2,3R-διμεθυλεξάνιο, με αριθμό CAS  393810-12-3 και 2,3S-διμεθυλεξάνιο, με αριθμό CAS 393810-11-2).
# 2,4-διμεθυλεξάνιο, με ημισυντακτικό τύπο (CH3)2CΗCH2CH(CH3)CH2CH3 και αριθμό CAS 589-43-5 ή 116502-44-4 (σε δύο (2) οπτικά ισομερή: 2,4R-διμεθυλεξάνιο, με αριθμό CAS 116836-51-2 και 2,4S-διμεθυλεξάνιο, με αριθμό CAS 53990-98-0).
# 2,5-διμεθυλεξάνιο, με ημισυντακτικό τύπο (CH3)2CΗCH2CH2CΗ(CH3)2 και αριθμό CAS 592-13-2.
# 3,3-διμεθυλεξάνιο, με ημισυντακτικό τύπο CH3CH2C(CH3)2CH2CH2CH3 και αριθμό CAS 563-16-6.
# 3,4-διμεθυλεξάνιο, με ημισυντακτικό τύπο CH3CH2CH(CH3)CH(CH3)CH2CH3 και αριθμό CAS 583-48-2 (σε τρία (3) οπτικά ισομερή: 3R,4R-διμεθυλεξάνιο, με αριθμό CAS  52919-17-2,  3S,4S-διμεθυλεξάνιο, με αριθμό CAS 10203-80-2 και (3R,4S-διμεθυλεξάνιο ή 3S,4R-διμεθυλεξάνιο), με αριθμό CAS 52949-33-4).
# (3-)αιθυλο-2-μεθυλοπεντάνιο, με ημισυντακτικό τύπο (CH3CH2)2CHCH(CH3)2 και αριθμό CAS 609-26-7.
# (3-)αιθυλο-3-μεθυλοπεντάνιο, με ημισυντακτικό τύπο (CH3CH2)2C(CH3)2 και αριθμό CAS 1067-08-9.
# 2,2,3-τριμεθυλοπεντάνιο, με ημισυντακτικό τύπο CH3CH2CH(CH3)C(CH3)3 και αριθμό CAS 564-02-3 (σε δύο (2) οπτικά ισομερή: 2,2,3R-τριμεθυλοπεντάνιο, με αριθμό CAS  560-21-4 και 2,2,3S-τριμεθυλοπεντάνιο, με αριθμό CAS 565-75-3).
# 2,2,4-τριμεθυλοπεντάνιο ή **ισοκτάνιο**, με ημισυντακτικό τύπο (CH3)2CHCH2C(CH3)3 και αριθμό CAS 540-84-1.
# 2,3,3-τριμεθυλοπεντάνιο, με ημισυντακτικό τύπο CH3CH2C(CH3)2CH(CH3)2 και αριθμό CAS 560-21-4.
# 2,3,4-τριμεθυλοπεντάνιο, με ημισυντακτικό τύπο (CH3)2CHCH(CH3)CH(CH3)2 και αριθμό CAS 565-75-3. 
# Τετραμεθυλοβουτάνιο, με ημισυντακτικό τύπο (CH3)3CC(CH3)3 και αριθμό CAS 594-82-1.

Κατηγορία:Αποσαφηνίσεις χημικών τύπων
Κατηγορία:Αλκάνια
Κατηγορία:C8
Κόζιμο Καλιάντρο

Ο **Κόζιμο Καλιάντρο** (Cosimo Caliandro, 11 Μαρτίου 1982 – 10 Ιουνίου 2011) ήταν Ιταλός δρομέας μεσαίων αποστάσεων. Αναδείχθηκε πρωταθλητής Ευρώπης στον κλειστό στίβο, στα 3.000 μέτρα, το 2007 στο Μπέρμιγχαμ. Η πορεία του ανακόπηκε εξαιτίας του αδόκητου θανάτου του σε δυστύχημα με μοτοσυκλέτα.

## Καριέρα
Γεννήθηκε στην Φρανκαβίλα Φοντάνα. Στην πρώτη του εμφάνιση σε διεθνή αγώνα, έτρεξε τα 1.500 μέτρα στο παγκόσμιο πρωτάθλημα νέων του 1999, ωστόσο δεν προκρίθηκε.. Έλαβε μέρος επίσης σταο Ευρωπαϊκό Ολυμπιακό Φεστιβάλ Νεότητας εκείνης της χρονιάς και κατέκτησε το χρυσό μετάλλιο στα  800 μέτρα. Το πρώτο του σημαντικό μετάλλιο ήρθε το 2001, στο ευρωπαϊκό πρωτάθλημα στίβου εφήβων, όπου αναδείχθηκε πρωταθλητής στα 1.500 μέτρα.

Ως έφηβος, εκπροσώπησε την Ιταλία στο παγκόσμιο πρωτάθλημα ανωμάλου δρόμου της IAAF το 2000 και κατατάχθηκε στην 100η θέση, για να βελτιωθεί την επόμενη χρονιά (68ος). Στο ευρωπαϊκό ανωμάλου του 2001 ήταν 28ος στην συνολική κατάταξη στους εφήβους. Το 2004 συμμετέχει για πρώτη φορά στην κατηγορία των ανδρών και έρχεται 44ος στο παγκόσμιο πρωτάθλημα ανωμάλου δρόμου εκείνης της χρονιάς. 

Ο Καλιάντρο απέτυχε να προκριθεί στον τελικό του αγωνίσματος των 3.000 μ. στο ευρωπαϊκό πρωτάθλημα κλειστού στίβυ το 2005. Ωστόσο, δύο χρόνια αργότερα, το 2007, επανήλθε και κέρδισε το χρυσό μετάλλιο στα 3 χλμ. στον τελικό που έγινε στο Μπέρμιγχαμ. Το 2008 εκπροσώπησε την Ιταλία στο Ευρωπαϊκό Κύπελλο Κλειστού Στίβου, όπου κέρδισε ένα ασημένιο μετάλλιο.

Κέρδισε το Cross Della Volpe στο Πεδεμόντιο και εξασφάλισε μια συμμετοχή στο ευρωπαϊκό πρωτάθλημα ανωμάλου δρόμου του 2010.

Ο Καλιάντρο πέθανε στις 10 Ιουνίου 2011, σε δυστύχημα με μοτοσυκλέτα ενώ οδηγούσε στην γενέτειρά του, Φρανκαβίλα  Φοντάνα, στην νότια Ιταλία. Ήταν παντρεμένος με 2 γιους.

## Παραπομπές


Κατηγορία:Ιταλοί αθλητές του στίβου
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Αγία Μαρίνα Σκυλλούρας

Η **Αγία Μαρίνα** () είναι μαρωνίτικο, εγκαταλελειμμένο σήμερα, χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου. Δεν έχει μόνιμους κατοίκους και χρησιμοποιείται ως στρατώνας του τουρκικού στρατού.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
1204 Ρεντσία

μικρογραφία|3D μοντέλο του αστεροειδούς 1204 Ρεντσία
Η **Ρεντσία (Renzia)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,928. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανορώσου αστρονόμου Φραντς Ρεντς (Franz Robert Renz).

Εξαιτίας της μεγάλης εκκεντρότητας της τροχιάς της η Ρεντσία προσεγγίζει τον `Ηλιο κοντά στο περιήλιο της τροχιάς της περισσότερο από ό,τι ο πλανήτης Άρης.

## Φυσικά χαρακτηριστικά
Η μέση διάμετρος της Ρεντσίας εκτιμάται σε 12 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,160. Η Ρεντσία περιστρέφεται γύρω από τον εαυτό της μία φορά κάθε 7 ώρες και 53 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεντσια
1205 Εμπέλλα

Η **Εμπέλλα (Ebella)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,525. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού αστρονόμου Μάρτιν Έμπελλ (1871-1944).

## Φυσικά χαρακτηριστικά
Σύμφωνα με την έρευνα που πραγματοποιήθηκε από την αποστολή NEOWISE της ΝΑΣΑ, η Εμπέλλα έχει διάμετρο 5,474 χιλιόμετρα και η επιφάνειά της έχει αλβέδο 0,214, τυπικά για πετρώδεις αστεροειδείς τύπου S. 

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Εμπελλα
The Remix Suite

thumb|right|200px|Suite I
thumb|right|200px|Suite II
thumb|right|200px|Suite III
thumb|right|200px|Suite IV

***The Remix Suite*** (ολοκληρωμένο: ***Michael Jackson: The Remix Suite***) είναι απάνθισμα των remixed hits του Μάικλ Τζάκσον. Παρόλο που κυκλοφόρησε ως άλμπουμ του Μάικλ Τζάκσον, τα περισσότερα remixes είναι των hits των Τζάκσον 5. Αρχίζοντας από τις 25 Αυγούστου, 5 remixes κυκλοφόρησαν ως «suites» δια μέσω του iTunes, AmazonMP3 και του Rhapsody κάθε 2 εβδομάδες. Είναι το πέμπτο άλμπουμ που κυκλοφόρησε μετά τον θάνατο του Τζάκσον. Το πρώτο suite ήταν διαθέσιμο online 2 εβδομάδες πριν τη digital κυκλοφορία του.

## Κατάλογος κομματιών

Παρακάτω εμφανίζεται ο κατάλογος κομματιών των δύο εκδόσεων του CD, και τότε τα κομμάτια από τα EPs.

1 - Εμφανίζεται αρχικά στο **Soul Source - Jackson 5 Remixes**

## Ημερομηνίες κυκλοφορίας

## Παραπομπές


## Εξωτερικοί σύνδεσμοι
*Michael Jackson Remix Suite on MySpace
*MICHAEL JACKSON | THE REMIX SUITE

κατηγορία:Απανθίσματα του Μάικλ Τζάκσον
Άγγελος Τζέκης

Ο **Άγγελος Τζέκης** (1951 - 19 Ιουνίου 2011) ήταν Έλληνας πολιτικός.

Βιογραφικά στοιχεία Γεννήθηκε στην Πορταριά Χαλκιδικής το 1951 και σπούδασε πολιτικές & οικονομικές επιστήμες στο Πάντειο Πανεπιστήμιο Αθηνών. Εργαζόταν στην Κεντρική Υπηρεσία Διαχειρίσεως Εγχωρίων Προϊόντων (ΚΥΔΕΠ), όπου ανέπτυξε έντονη συνδικαλιστική δράση. Στη συνέχεια εργάστηκε στο υπουργείο γεωργίας και στην Νομαρχιακή Αυτοδιοίκηση Θεσσαλονίκης. Από το 1982 εντάχθηκε στο Κ.Κ.Ε., με την σημαία του οποίου εξελέγη βουλευτής Β΄ Θεσσαλονίκης το 2000, 2004 και 2009. Ήταν έγγαμος και είχε δυο κόρες.

Απεβίωσε στις 19 Ιουνίου 2011, στην Θεσσαλονίκη.

## Παραπομπές


Κατηγορία:Βουλευτές εκλεγμένοι με το ΚΚΕ
Κατηγορία:Έλληνες κομμουνιστές
Κατηγορία:Βουλευτές Β΄ Θεσσαλονίκης
Δημήτριος Δαβάκης

Ο **Δημήτριος Δαβάκης** (18 Νοεμβρίου 1909 - 18 Ιανουαρίου 1989) ήταν Έλληνας στρατιωτικός και πολιτικός, αδελφός του συνταγματάρχη Κωνσταντίνου Δαβάκη. Διατέλεσε βουλευτής Λακωνίας με τον Ελληνικό Συναγερμό, την ΕΡΕ και την Νέα Δημοκρατία και χρημάτισε υφυπουργός Συγκοινωνιών, Εθνικής Άμυνας και Εσωτερικών, καθώς και υπουργός Δημοσίας Τάξεως.

## Πρώτα χρόνια και στρατιωτική σταδιοδρομία
Γεννήθηκε το 1909 στα Κεχριάνικα Λακωνίας, στην Μέσα Μάνη, και ήταν γιος του Δικαίου Δαβάκη. Μεγαλύτερος αδελφός του ήταν ο συνταγματάρχης Κωνσταντίνος Δαβάκης. Αρχικά φοίτησε στο Γυμνάσιο Αρεόπολης Λακωνίας, ενώ τελικά αποφοίτησε από το Γυμνάσιο Καλλιθέας στην Αθήνα, όπου είχε εγκατασταθεί η οικογένειά του.

Το 1933 αποφοίτησε από το Φαρμακευτικό Τμήμα της Φυσικομαθηματικής Σχολής του Πανεπιστημίου Αθηνών και την επόμενη χρονιά, το 1934, πέτυχε σε διαγωνισμό και κατατάχθηκε ως μόνιμος αξιωματικός στο τότε Φαρμακευτικό Σώμα του ελληνικού Στρατού Ξηράς. Τοποθετήθηκε στο Κέντρο Χημικού Πολέμου, αναλαμβάνοντας την θέση του διευθυντή εργαστηρίων. Επίσης, δίδαξε στην Στρατιωτική Σχολή Ευελπίδων (ΣΣΕ) τα μαθήματα «Τεχνολογία Χημικών Πολεμικών Ουσιών» και «Ανίχνευση και Απολύμανση Χημικών Πολεμικών Ουσιών».

Αποστρατεύθηκε το 1946 ως λοχαγός, με αίτησή του. Νυμφεύθηκε την Ευαγγελία Σιγαλά και απέκτησαν μία κόρη.

## Πολιτική σταδιοδρομία
Μετά την αποστρατεία του, ασχολήθηκε με την πολιτική. Εκλέχθηκε βουλευτής Λακωνίας με τον Ελληνικό Συναγερμό το 1951 και βουλευτής Οιτύλου το 1952, και στην συνέχεια βουλευτής Λακωνίας με την ΕΡΕ το 1956, 1958, 1961, 1963 και 1964. Μεταπολιτευτικά εκλέχθηκε βουλευτής Λακωνίας με την Νέα Δημοκρατία το 1974, το 1977 και το 1981. 

Προδικτατορικά, στην οκταετία των κυβερνήσεων της ΕΡΕ, διατέλεσε υφυπουργός Συγκοινωνιών και Δημοσίων Έργων από τις 6 Οκτωβρίου 1955 ως τις 29 Φεβρουαρίου 1956, υφυπουργός Εθνικής Αμύνης από τις 29 Φεβρουαρίου 1956 ως τις 5 Μαρτίου 1958, και υφυπουργός Εσωτερικών (αρμόδιος για την Δημόσια Τάξη) από τις 4 Νοεμβρίου 1961 ως τις  19 Ιουνίου 1963.

Στις μεταπολιτευτικές κυβερνήσεις της ΝΔ, χρημάτισε υφυπουργός Εθνικής Άμυνας από τις 10 Σεπτεμβρίου 1976 ως τις 21 Οκτωβρίου 1977, και υπουργός Δημοσίας Τάξεως στην κυβέρνηση Ράλλη από τις 10 Μαΐου 1980 ως τις 17 Σεπτεμβρίου 1981.

Πέθανε στις 18 Ιανουαρίου 1989, σε ηλικία 80 ετών, και κηδεύτηκε την επομένη από τον Μητροπολιτικό Ναό Αγίου Δημητρίου Κηφισιάς.

## Παραπομπές


Κατηγορία:Έλληνες υφυπουργοί Συγκοινωνιών και Δημοσίων Έργων
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες υφυπουργοί Εσωτερικών
Κατηγορία:Έλληνες υπουργοί Δημοσίας Τάξεως
Κατηγορία:Βουλευτές Λακωνίας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Ρουπία Ζανζιβάρης

Η **ρουπία** (αραβ.:روپيه) ήταν το νόμισμα της Ζανζιβάρης από το 1908 έως την 31η Δεκεμβρίου 1935. Υποδιαιρείτο σε 100 σεντς (αραβ.: سنت).

## Ιστορία
Η ρουπία αντικατέστησε το ριάλ Ζανζιβάρης με αναλογία 2⅛ ρουπίες = 1 ριάλ και ήταν ισοδύναμη με την Ινδική ρουπία η οποία ήταν επίσης σε χρήση στην Ζανζιβάρη. Η ρουπία Ζανζιβάρης παρέμεινε ίση με την Ινδική ρουπία μέχρι και την 1η Ιανουαρίου 1936 οπότε αντικαταστάθηκε την από το Σελίνι Ανατολικής Αφρικής με την ισοτιμία του 1½ σελίνι Ανατολικής Αφρικής = 1 ρουπία Ζανζιβάρης.

## Κέρματα
Το 1908 τέθηκαν στην κυκλοφορία κέρματα σε ονομαστικές αξίες του 1 και 10 σεντς από χαλκό και 20 σεντς από νικέλιο. Μετά το 1908 δεν υπήρξε καμία νεότερη έκδοση.

## Τραπεζογραμμάτια
Το 1908 τέθηκαν στην κυκλοφορία από την κυβέρνηση της Ζανζιβάρης χαρτονομίσματα με ονομαστικές αξίες των 5, 10, 20, 50, 100 και 500 ρουπιών και το 1920 προστέθηκε και το χαρτονόμισμα της 1 ρουπίας. Ακολούθησαν επανεκδόσεις των χαρτονομισμάτων αυτών μέχρι και το 1928.

## Πηγές
* Pick, Albert (1996). Standard Catalog of World Paper Money: General Issues to 1960. Colin R. Bruce II and Neil Shafer (editors) (8th ed.). Krause Publications. ISBN 0-87341-469-1.
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.

## Εξωτερικοί σύνδεσμοι
Χαρτονομίσματα της ρουπίας

Κατηγορία:Ιστορικά νομίσματα
Κατηγορία:Ζανζιβάρη
Νόμος των μεγάλων αριθμών

μικρογραφία|Γράφημα μέσου όρου αθροίσματος 2 ζαριών. Ο μέσος όρος αρχικά μεταβάλλεται, αλλά τελικά συγκλίνει προς την αναμενόμενη τιμή 7.
Ο ***Νόμος των Μεγάλων Αριθμών (Law of Large Numbers)*** είναι ένα από τα πιο γνωστά αποτελέσματα της Θεωρίας Πιθανοτήτων. Σύμφωνα με το θεώρημα κάτω από κατάλληλες υποθέσεις, ο δειγματικός μέσος μιας ακολουθίας ανεξάρτητων τυχαίων μεταβλητών που ακολουθούν μία κοινή κατανομή συγκλίνει προς τον θεωρητικό μέσο (η μέση τιμή) της κατανομής.

## Παραδείγματα
Τα πιθανά αποτέλεσμα ενός δίκαιου νομίσματος μπορεί να είναι είτε κορώνα είτε γράμματα, με ίση πιθανότητα. Οπότε η αναμενόμενη αναλογία κορώνας και γραμμάτων είναι 1. Σύμφωνα με τον νόμο τον μεγάλων αριθμών όσο το πλήθος των δοκιμών (δοκιμές Μπερνούλι σε αυτό το παράδειγμα) τείνει στο άπειρο, η αναλογία κορώνα/γράμματα θα συγκλίνει στο 1.

Ο μέσος όρος 6 ζαριών πρέπει να είναι 3.5, καθώς όλες οι ζαριές έχουν πιθανά ενδεχόμενα 1,2,3,4,5,6 με ίση πιθανότητα το καθένα (1/6). Οπότε η μέση τιμή των δοκιμών θα συγκλίνει στη  θεωρητική τιμή 3.5:

{\frac {1+2+3+4+5+6}{6}}=3.5

## Μορφές
Υπάρχουν δύο μορφές του νόμου των μεγάλων αριθμών, ο «**αδύναμος νόμος** των μεγάλων αριθμών» και ο «**ισχυρός νόμος** των μεγάλων αριθμών». Για μία άπειρη ακολουθία ανεξάρτητων και όμοια κατανεμημένων (IID) τυχαίων μεταβλητών ολοκληρώματος Λεμπέγκ X_1, X_2 \text{...} , με αναμενόμενη τιμή E(X_1) = E(X_2) = \text{...} = \text{μ}, και οι δύο μορφές λένε ότι ο δειγματικός μέσος

\overline{X}_n = \frac{1}{n} (X_1 + ... + X_n)

τείνει στην αναμενόμενη τιμή

\overline{X}_n \rightarrow \text{μ} \quad \text{όσο } n \to \infty

### Αδύναμος νόμος
Ο **αδύναμος νόμος των μεγάλων αριθμών**  (γνωστός και ως νόμος του Khinchin) ορίζεται ως: σε ένα σύνολο ανεξάρτητων και όμοια κατανεμημένων δειγμάτων από μία τυχαία μεταβλητή με πεπερασμένο μέσο, ο δειγματικός μέσος συγκλίνει με πιθανότητα στην αναμενόμενη τιμή

\overline{X}_n\ \overset{P}{\rightarrow}\ \mu \quad\text{με}\ n \to \infty.

Που σημαίνει ότι με *ε* θετικό:

\lim_{n\to\infty}\text{Π}\!\left(\,|\overline{X}_n-\mu| 

Δηλαδή όσο μικρό και να είναι το περιθώριο *ε,* με αρκετά μεγάλο δείγμα ο μέσος θα είναι αρκετά κοντά στην αναμενόμενη τιμή *μ*.

### Ισχυρός νόμος
Ο **ισχυρός νόμος των μεγάλων αριθμών** (γνωστός και ως νόμος του Κολμογκόροφ) ορίζει ότι ο δειγματικός μέσος συγκλίνει σχεδόν βέβαια στην αναμενόμενη τιμή.

\overline{X}_n\ \overset{\text{σ.β.}}{\longrightarrow}\ \mu \quad\text{με}\ n \to \infty.

Που είναι

 \text{Π}\!\left( \lim_{n\to\infty}\overline{X}_n = \mu \right) = 1

Δηλαδή όσο το πλήθος των δοκιμών *n* τείνει στο άπειρο, η πιθανότητα ο μέσος των δειγμάτων να συγκλίνει στην αναμενόμενη τιμή γίνεται 1.

Κατηγορία:Θεωρία πιθανοτήτων
Κατηγορία:Μαθηματικές αποδείξεις
Θεώρημα κεντρικού ορίου

Το **Κεντρικό Οριακό Θεώρημα** (αγγλικά: *Central Limit Theorem*) είναι ένα από τα πιο αξιοσημείωτα αποτελέσματα της Θεωρίας Πιθανοτήτων. Σύμφωνα με το θεώρημα, το άθροισμα ενός μεγάλου αριθμού ανεξάρτητων τυχαίων μεταβλητών ακολουθεί μία κατανομή η οποία προσεγγίζει την κανονική κατανομή.

## Εξωτερικοί σύνδεσμοι
*Θεώρημα Κεντρικού Ορίου , πληροφορίες και applet παρουσίασης.

Κατηγορία:Θεωρία πιθανοτήτων
Ριάλ Ζανζιβάρης

Το **ριάλ** (αραβ.:ريال) ήταν το νόμισμα της Ζανζιβάρης από το 1882 έως το 1908. Υποδιαιρείτο σε 136 πάισα (αγγλ. pysa)  και ήταν σε χρήση στην Ζανζιβάρη  παράλληλα με την Ινδική ρουπία  και το τάλιρο της Μαρίας Θηρεσίας. Το ριάλ αντικαταστάθηκε από τη ρουπία Ζανζιβάρης το 1908 με αναλογία 2⅛ ρουπίες = 1 ριάλι.

## Κέρματα
Το 1882 (ΕΕ 1299) τέθηκαν σε κυκλοφορία κέρματα με τις εξής ονομαστικές αξίες:
:* χάλκινα νομίσματα:
::* 1 πάισα 
:* αργυρά νομίσματα:
::*¼ ριάλ
::*½ ριάλ
::*1 ριάλ  
:* χρυσά νομίσματα:
::*2½ ριάλ 
::*5 ριάλ 

Το 1887 (Ε.Ε 1304) κόπηκαν επίσης κέρματα του 1 πάισα και μετά από αυτό καμία άλλη κοπή αργυρού ή χρυσού νομίσματος δεν έγινε.

## Πηγές
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.

## Εξωτερικοί σύνδεσμοι
Νομίσματα του ριάλ

Κατηγορία:Ιστορικά νομίσματα
Κατηγορία:Ζανζιβάρη
Μαρία Χατζοπούλου

Η **Μαρία Χατζοπούλου** (? - Χαϊδάρι 9 Σεπτεμβρίου 1944), γνωστή με το καλλιτεχνικό της ψευδώνυμο **Μανταλένα** ήταν χορεύτρια του Θεάτρου και του Αθηναϊκού βαριετέ. Υπήρξε μέλος της εθνικής αντίστασης που εκτελέστηκε το 1944 στο Χαϊδάρι λίγες μέρες πριν την απελευθέρωση.

Η Μαρία Χατζοπούλου ήταν χορεύτρια στο Θέατρο Απόλλων της Πάτρας και μέλος του ΕΔΕΣ Πάτρας. Αναφέρεται ότι συμμετείχε στην ίδια ομάδα κατασκοπείας του ΕΔΕΣ μαζί με τους επίσης εκτελεσθέντες στο Χαιδάρι: Κ. Πρεβεδούρο, τον Π. Αγγελόπουλο και τον ηθοποιό Λ. Καβαφάκη.

Η Χατζοπούλου εκτελέστηκε από τους Γερμανούς στις 9 Σεπτεμβρίου 1944 στο Χαϊδάρι μαζί με άλλους συλληφθέντες με την κατηγορία της κατασκοπίας. 

Το 2010 γυρίστηκε η δίγλωσση ελληνοαυστραλιανής παραγωγής ταινία "Το Ταξίδι" («The Journey»), σε σενάριο της Αλεξάνδρας Λαζαρίδου και σκηνοθεσία Νάντιας Τας. Κεντρική ηρωίδα της ταινίας είναι η "Μανταλένα" Χατζοπούλου και διαδραματίζεται στην κατοχή .

## Παραπομπές


Κατηγορία:Έλληνες χορευτές
Υλικό σώμα

thumb|right|Ο «Μπλε βώλος», μία διάσημη φωτογραφία της Γης που ελήφθη από αστροναύτες του Απόλλων 17 από απόσταση 29.400 χιλιομέτρων, στις 7 Δεκεμβρίου 1972.

Στη Φυσική ένα **υλικό σώμα** ή **φυσικό σώμα** είναι ένα σύνολο μαζών που λαμβάνεται ως μια συνολική. Για παράδειγμα, μια μπάλα ποδοσφαίρου μπορεί να θεωρηθεί ότι είναι ένα υλικό σώμα, αν και αποτελείται από ένα σύνολο διακριτών μαζών (ιδιαίτερα αν την εξετάσουμε σε μοριακή κλίμακα). 

Στην Κινηματική ως **σώμα** ορίζεται ένα αντικείμενο ακαθόριστου σχήματος και διαστάσεων, η θέση του οποίου μπορεί να οριστεί με απόλυτη ακρίβεια. Για τη δυναμική, η μάζα που αποδίδεται στο αντικείμενο θεωρείται πως βρίσκεται ολόκληρη στο σημείο που ορίζεται ως θέση του αντικειμένου. 

Υπό αυτό το πρίσμα, η Γη μπορεί να θεωρηθεί ως ένα τέτοιο σώμα, όταν μελετάμε την κίνησή της γύρω από τον Ήλιο, αλλά αν έρθουμε πιο κοντά και οι διαστάσεις της γίνουν συγκρίσιμες με τις διαστάσεις του προβλήματος που αντιμετωπίζουμε, τότε χειριζόμαστε τη Γη σαν σύστημα σωμάτων και μιλάμε για μηχανική του στερεού σώματος.

## Δείτε επίσης
* Ουράνιο σώμα
* Μηχανικό σώμα
* Μηχανική συνεχούς μέσου
* Μάζα
* Βάρος
* Ανθρώπινο σώμα

## Εξωτερικοί σύνδεσμοι
* 

Κατηγορία:Ύλη
Κατηγορία:Έννοιες στη μεταφυσική
Κατηγορία:Φυσικά συστήματα
Μανταλένα

Με το όνομα **Μανταλένα** είναι γνωστά τα παρακάτω. 

*''Μανταλένα'', ελληνική ταινία του 1960 με την Αλίκη Βουγιουκλάκη
*Μανταλένα, καλλιτεχνικό ψευδώνυμο της χορεύτριας βαριετέ και θεάτρου Μαρίας Χατζοπούλου
*Μανταλένα (1947 - 25 Νοεμβρίου 1988), καλλιτεχνικό ψευδώνυμο της λαϊκής τραγουδίστριας Κατερίνας Μπότση
The Collection (άλμπουμ, Μάικλ Τζάκσον)

Το ***The Collection*** είναι απάνθισμα του Μάικλ Τζάκσον, το οποίο κυκλοφόρησε 4 μέρες μετά τον θάνατό του, αν και η κυκλοφορία του ανακοινώθηκε πριν τον θάνατο του Τζάκσον. Με εξαίρεση το ** και το *[[Blood on the Dance Floor: HIStory in the Mix (άλμπουμ)|Blood on the Dance Floor]]*, περιέχει όλα τα άλμπουμ του Τζάκσον με την Epic. Έφθασε στη 1η θέση σε αρκετές χώρες. It has peaked at number one in several countries. Το άλμπουμ ήταν διαθέσιμο, αρχικά, με άλλο εξώφυλλο, το 2001 ως ασυνήθιστο UK promo set για να γιορτάσει τη κυκλοφορία του *[[Invincible (άλμπουμ)|Invincible]]* στο 34 Westferry Circus στο Canary Wharf, Λονδίνο. Αυτό το απάνθισμα επίσης αποτελεί αρχή της μεταθάνατον κληρονομιάς του Τζάκσον. Είναι παρόμοιο με την έκδοση του *[[King of Pop (άλμπουμ)|King of Pop]]* στο Ηνωμένο Βασίλειο.

## Κατάλογος κομματιών

### ''[[Off the Wall (άλμπουμ)|Off the Wall]]'' (Ειδική Έκδοση 2001)

### ''[[Thriller (άλμπουμ)|Thriller]]''

### ''[[Bad (άλμπουμ)|Bad]]'' (Ειδική Έκδοση 2001)

### ''[[Dangerous (άλμπουμ)|Dangerous]]'' (Ειδική Έκδοση 2001)

### ''[[Invincible (άλμπουμ)|Invincible]]''

## Τσαρτ και πωλήσεις

Το άλμπουμ έμεινε για 2 εβδομάδες στην 1η θέση του European Top 100 Albums.

## Τσαρτ

### Τσαρτ για τέλη του έτους

## Παραπομπές



κατηγορία:Απανθίσματα του Μάικλ Τζάκσον
Δημήτριος Αιγινήτης

Το λήμμα **Δημήτριος Αιγινήτης** μπορεί να αναφέρεται σε κάποιο από τα παρακάτω πρόσωπα:

* Δημήτριος Αιγινήτης (πανεπιστημιακός), διακεκριμένος Έλληνας αστρονόμος (1862 – 1934).
* Δημήτριος Αιγινήτης (1821), αγωνιστής της Ελληνικής Επαναστάσεως του 1821.
Δημοψήφισμα του Όρεγκον 2010

To **Δημοψήφισμα του Όρεγκον 2010** έλαβε χώρα στην πολιτεία Όρεγκον των ΗΠΑ στις 26 Ιανουαρίου 2010 και αφορούσε την έγκριση της λήψης των μέτρων 66 και 67, τα οποία πρότειναν την αύξηση των φόρων στις επιχειρήσεις και τα νοικοκυριά που είχαν ετήσιο εισόδημα άνω των $250.000 και στα φυσικά πρόσωπα με ατομικό εισόδημα άνω των $125.000, ώστε να εξισορροπηθούν τα οικονομικά της πολιτείας. Τα μέτρα 66 και 67 εγκρίθηκαν με ποσοστά 54% και 53% αντίστοιχα.

Σε συνέντευξη που έδωσε ο αμερικάνος οικονομολόγος Richard D. Wolff στη Νέλλη Ψαρρού δήλωσε ότι τα μέτρα ενάντια στη λιτότητα που έλαβε η πολιτεία του Όρεγκον αποτελούν εξαίρεση σε σχέση με την πολιτική λιτότητας που ακολουθούν οι υπόλοιπες πολιτείες των ΗΠΑ. Επεσήμανε επίσης ότι τα ΜΜΕ των υπολοίπων πολιτειών αποσιώπησαν το γεγονός.

## Παραπομπές


Κατηγορία:Όρεγκον
Ορεγκον
Χιλέβι Ρόμπιν

Η **Χιλέβι Ρόμπιν** (*Hillevi Rombin*, 14 Σεπτεμβρίου 1933 - 19 Ιουνίου 1996) ήταν καλλονή από τη Σουηδία, η οποία στέφθηκε Μις Σουηδία και εν συνεχεία Μις Υφήλιος το 1955. 

## Βιογραφία
Μεγάλωσε στην Ουψάλα και ήταν εθνική πρωταθλήτρια στο δέκαθλο προτού λάβει μέρος στα καλλιστεία. Αξιόλογη αθλήτρια, η Ρόμπιν διακρίθηκε στη γυμναστική, στον στίβο, και στην κατάβαση στις χιονοδρομίες. Έπειτα από τη νίκη της στον διαγωνισμό ομορφιάς της Μις Υφήλιος, έφυγε από τη Σουηδία για το Χόλιγουντ με βάση το συμβόλαιό της στην εταιρεία Universal Pictures, το οποίο αποτελούσε μέρος του πακέτου που περιλαμβανόταν στο βραβείο για τη Μις Υφήλιος. Σπούδασε ηθοποιός μαζί με τους Τζον Γκέβιν, Κλιντ Ίστγουντ και Μπάρμπαρα Ίντεν, μεταξύ άλλων ηθοποιών που συμπεριλαμβάνονταν στο συμβόλαιο. Η Universal τη χρησιμοποίησε σε δύο ταινίες, στις οποίες η Ρόμπιν είπε μόλις μία ή δύο γραμμές, με σκοπό να της εξασφαλίσει δημοσιότητα και εμπειρία. Έτσι, το όνομά της γράφηκε στους τίτλους σε δύο κινηματογραφικές ταινίες για μικρούς ρόλους ομιλίας. Στην ταινία *The Benny Goodman Story* (1955) ζητάει ένα αυτόγραφο και στην *Istanbul* (1957) εμφανίζεται ως αεροσυνοδός στο τέλος της ταινίας.  

Στη διάρκεια του διαστήματος κατά το οποίο είχε τον τίτλο Μις Υφήλιος, ταξίδευσε στις ΗΠΑ. Σε ένα από αυτά τα ταξίδια, συνάντησε τον μελλοντικό σύζυγό της, Γκ. Ντέιβιντ Σάιν,του οποίου η οικογένεια δραστηριοποιούνταν στον χώρο των ξενοδοχειακών επιχειρήσεων και ο οποίος θα έμπαινε και ο ίδιος στον χώρο της κινηματογραφικής και μουσικής βιομηχανίας. Η Σάιν διέκοψε την καριέρα της, με σκοπό να αφοσιωθεί στην έγγαμη ζωή και απέκτησε μεγάλη οικογένεια. Καρπός του γάμου τους ήταν 6 παιδιά, ενώ το ζευγάρι παρέμεινε μαζί ως τον θάνατο αμφότερων το 1996, δηλαδή για διάστημα σχεδόν 40 χρόνων.

Τον Ιούνιο του 1996 η Ρόμπιν σκοτώθηκε σε αεροπορικό δυστύχημα, μαζί με τον σύζυγό της και έναν από τους γιους τους. Αιτία του δυστυχήματος ήταν η μηχανική βλάβη στον κινητήρα λίγο μετά την απογείωση. Ήταν 62 ετών και η πρώτη και μοναδική Μις Υφήλιος που πέθαινε. Το ζευγάρι είναι θαμμένο μαζί με τα παιδιά τους στο κοιμητήριο του Γουέστγουντ Βίλατζ.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Ρόμπιν στο Findagrave
*Φωτογραφία της ως Μις Υφήλιος
* Ρόμπιν στο IMDb

Κατηγορία:Σουηδές μοντέλα
Κατηγορία:Σουηδές ηθοποιοί κινηματογράφου
Κατηγορία:Μις Υφήλιος
Φρέντερικ Τούτου Γκούντουιν

Ο Σερ **Φρέντερικ Τούτου Γκούντουιν** (Sir *Frederick Tutu Goodwin*, KBE), ήταν ο Αντιπρόσωπος της Βασίλισσας στα Νησιά Κουκ από το 2001 ως τις 27 Ιουλίου 2013.

## Σταδιοδρομία
Ο Γκούντουιν κατατάχθηκε στην αστυνομία των Νήσων Κουκ το 1956. Υπηρέτησε ως χωροφύλακας και στη συνέχεια κατατάχθηκε στην Αστυνομία της Νέας Ζηλανδίας για μικρό χρονικό διάστημα. Επέστρεψε στα νησιά Κουκ, όπου έφτασε στο βαθμό του επιθεωρητή της Αστυνομίας (Police Superintendent).

Εξελέγη με το Δημοκρατικό Κόμμα στο Κοινοβούλιο των Νήσων Κουκ κατά τις εκλογές του 1978 στην έδρα της Τε Άου Ο Τόνγκα. Υπηρέτησε ως βοηθός υπουργός ενέργειας και έργων στην κυβέρνηση του Τομ Ντέιβις. Εν συνεχεία εργάστηκε ως δημόσιος υπάλληλος, μέχρι τον διορισμό του από την Βασίλισσα ως Αντιπρόσωπος, το 2001.  Τιμήθηκε με τον τίτλο του KBE (του Τάγματος της Βρετανικής Αυτοκρατορίας) το 2004.

Το Φεβρουάριο του 2010 αποφασίστηκε ο επαναδιορισμός του Γκούντουιν στο αξίωμά του για άλλη μία τριετή θητεία. Η Βασίλισσα της Νέας Ζηλανδίας υπέγραψε το διάταγμα του διορισμού τον Ιούλιο και τέθηκε σε ισχύ στις 10 Αυγούστου 2010.
Η νύφη του Γκούντουιν, Κάσεϊ Εγκελτον, είναι βουλευτίς και αντιπρόεδρος του κοινοβουλίου των Νήσων Κουκ.

## Παραπομπές


Κατηγορία:Νήσοι Κουκ
Κατηγορία:Νεοζηλανδοί πολιτικοί
Ευτύχιος Βονασέρας

Ο **Ευτύχιος Βονασέρας** (Αθήνα, 1865 - Νέα Υόρκη, 1928), ήταν Έλληνας θιασάρχης ηθοποιός και σκηνοθέτης του ελληνικού θεάτρου.

## Βιογραφία
Ήταν καθηγητής φωνητικής του Ελληνικού Ωδείου, διευθυντής της μουσικής ακαδημίας κι είχε και δικό δραματικό θίασο, δίνοντας εκατοντάδες παραστάσεις σε όλη την Ελλάδα αλλά και στην Ευρώπη. Στον θίασο του έπαιξαν, μεγάλα ονόματα του ελληνικού θεάτρου όπως η Πιπίνα Βονασέρα, η Μαρίκα Κοτοπούλη, η Κυβέλη, η Αγνή Ρεζάν, η Στέλλα Γαλάτη , η Κούλα Μ. Καίρη, η Αικατερίνη Βερώνη. Το 1894 είχε συνεργαστεί με τον Γ. Ξενόπουλο όπου του προλόγιζε τους "Βρυκόλακες" του 'Ιψεν στην πρώτη παράσταση έργου του Ίψεν στην Ελλάδα.

Το 1901 σε περιοδεία στην Σμύρνη όπου ο θιασός του έπαιξε το έργο "Μαλιά κουβάρια" ηθοποιός ίσως Οθωμανός κατάγγειλε τον Βονασέρα για "επαγγελματική αντιζηλία". Η καταγγελία αυτή είχε σαν αποτέλεσμα όλοι οι ελληνικοί θίασοι που πήγαιναν στην Τουρκία να καταθέτουν πρώτα προς έγκριση το έργο που θα παίξουν στην τουρκική λογοκρισία. Το 1915 τιμήθηκε από την Εταιρεία θεατρικών συγγραφέων με "στέφανον εκ δάφνης". 

Το 1922 μετέβη στην Νέα Υόρκη όπου έδωσε αρκετές παραστάσεις προσπαθώντας να συστήσει μόνιμη ελληνική σκηνη. Το 1927 εξαφανίστηκε για να βρεθεί το 1928 σε νεκροτομείο σαν άγνωστος άπορος. Κηδεύτηκε με έρανο. 

Σύζυγος του ήταν η Ζωή Ορλόφ με την οποία χώρισαν το 1903.

## Παραπομπές


Κατηγορία:Έλληνες τενόροι
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί μουσικού θεάτρου
Διονύσιος Μονδίνος

Ο **Διονύσιος Μονδίνος** ήταν Έλληνας θιασάρχης του ελληνικού μουσικού θεάτρου κι θεατρικός συγγραφέας του 19ου αιώνα.

Γεννήθηκε στην Πάτρα, μετέφρασε από τα Ιταλικά πολλά θεατρικά έργα όπως : "Η σκιά του Ρινάλδου" , "Το γεροντοκόριτσο", "Ο εξόριστος ή η μελανή αίθουσα", "Συλλογή κωμωδιών, δεν εξέυρω τίποτε ή το επανωφόριο του κ. Ιωσήφ"  κτλ..

Ο Μονδίνος δημιούργησε δικό του θίασο , την περίοδο 1872 - 1873 ανέλαβε "εργολαβία" το νεόκτιστο δημοτικό θέατρο Πάτρας . Ξαναπαίρνει την εργολαβία την θεατρική περίοδο 1874-1875 , κρίθηκε ο καταλληλότερος από τους άλλους δύο υποψήφιους λόγω του ότι *...κρινόμενος ως πλέον φερέγγυος, λόγω της κατά το πρώτο έτος (1873-1874) πειτυχημένης του θητείας ...*' . Ο Μονδίνος είχε μεταβεί στην Ιταλία για να στρατολογήσει ηθοποιούς και να συγκροτήσει τον θίασο. Τελικά ο θίασος που συγροτήθηκε ήταν μέτριος και η εργολαβία πτώχευσε και επενέβη και η δικαιοσύνη .

Το 1877 μετά από παραστάσεις που έδωσε ο θιασός του στο θέατρο Απόλλων της Αθήνας επέστρεψε στην Πάτρα κι ίδρυσε το (λυρικό) "Εαρινόν θέατρον Πατρών, ο Βέρδης" . Ο Θίασος στο θέατρο Βέρδη έδωσε πολλές παραστάσεις, όπως την "Τραβιάτα" , "Νόρμα", "Λουτσία ντι Λαμερμούρ". Ο θίασος άφησε καλές εντυπώσεις και κυρίως η υψίφωνος Ε. Ρίτζη και ο οξύφωνος Ζούκης . Τον Αύγουστο μετά έναν μήνα δηλαδή το Βερδή έκλεισε .
## Παραπομπές

## Πηγές
*

Κατηγορία:Οπερέτες
Κατηγορία:Έλληνες θεατρικοί συγγραφείς
Κνουμ

Ο **Κνουμ** ή **Χνουμ** αποτελεί έναν από τους παλαιότερους θεούς του αιγυπτιακού πανθέου. Συνδέεται με τις πηγές του Νείλου, ενώ το όνομά του προφερόταν και **Χνουμ** ή **Κνεμού**.

## Λατρεία και απεικονίσεις
Ο Κνουμ απεικονιζόταν συχνά ως κριός ή ως άνδρας με κεφάλι κριού. Πιστευόταν ότι έπλαθε τα παιδιά στον κεραμικό τροχό και κατόπιν τα φύτευε στο σώμα της μητέρας τους. Για τον λόγο αυτό, μερικές φορές απεικονιζόταν να πλάθει τους ανθρώπους σε κεραμικό τροχό, ο οποίος άλλωστε αποτελεί και σύμβολό του. Στην πόλη Ασσουάν ήταν φύλακας του Νείλου και λατρευόταν ως «αυτός που έφερε την πλημμύρα».

## Παραπομπές


## Πηγές

*Scott Steedman (μτφρ. Δήμος Αυγερινός), *Αρχαία Αίγυπτος*, Εκδόσεις Πατάκη, Αθήνα 1998, ISBN 960-600-099-0

Κατηγορία:Νείλος
Κατηγορία:Τριάδα της Ελεφαντίνης
Πτα

Ο **Πτα** ή **Φθα** ήταν κύρια θεότητα της αιγυπτιακής μυθολογίας, θεός της δημιουργίας και προστάτης των τεχνιτών.

## Λατρεία
Λατρευτικό του κέντρο ήταν η Μέμφιδα, η οποία ήταν πρωτεύουσα κατά το Αρχαίο Βασίλειο. Ο Μεγάλος Ναός του Αμπού Σιμπέλ ήταν αφιερωμένος μεταξύ άλλων και στον Πτα. Οι ιερείς της πόλης υποστήριζαν ότι ο Πτα ήταν ο υπέρτατος θεός που δημιούργησε τους άλλους θεούς προφέροντας το όνομά τους. Λατρευόταν μαζί με τη θεά Σεκχμέτ και τον Νεφερτέμ, ως η *Τριάδα της Μέμφιδας*. Στο Νέο Βασίλειο, ο Πτα αναδείχθηκε θεός της επίσημης κρατικής θρησκείας. Λεγόταν ότι ο θεός Ιμχοτέπ ήταν γιος του και για αυτό του μετέδωσε το χάρισμα θεραπείας των ασθενών.

## Απεικονίσεις
Απεικονιζόταν πάντοτε ως μουμιοποιημένος άνδρας. Στο ξυρισμένο του κρανίο φορούσε εφαρμοστό κάλυμμα κεφαλής.


Αρχείο:Ptah votive stele.JPG|Στήλη αφιερωμένη στον Πτα, από την εποχή του Νέου Βασιλείου
Αρχείο:Ramesses-Ptah-Sekhmet.jpg|Ο Ραμσής Β΄ πλαισιωμένος από τον Πτα (αριστερά) και την Σεκχμέτ
Αρχείο:Relief of Ptah.jpg|Ανάγλυφο που απεικονίζει τον Πτα


## Ο όρος «Αίγυπτος»
Η Μέμφιδα αποκαλούνταν στην αρχαιότητα *Hikuptah*, δηλαδή «Σπίτι της Ψυχής του Πτα». Ο όρος αυτός παραφράστηκε στα αρχαία ελληνικά ως «Αἴγυπτος» και στη συνέχεια στα λατινικά ως *Ægyptus*, απ' όπου και εξελίχθηκε στις υπόλοιπες δυτικές γλώσσες.

## Παραπομπές


## Πηγές

*Scott Steedman (μτφρ. Δήμος Αυγερινός), *Αρχαία Αίγυπτος*, Εκδόσεις Πατάκη, Αθήνα 1998, ISBN 960-600-099-0

Κατηγορία:Τριάδα της Μέμφιδας
Κατηγορία:Θεότητες της μεταλλουργίας
Κατηγορία:Θεότητες του Κάτω Κόσμου
Κατηγορία:Θεότητες της χειροτεχνίας
Visionary: The Video Singles

Το ***Visionary: The Video Singles*** είναι σειρά από 20 hit singles του Μάικλ Τζάκσον, το οποίο κυκλοφόρησε στην Ευρώπη μεταξύ 20 Φεβρουαρίου-26 Ιουνίου 2006, και τότε κυκλοφόρησε στη Βόρεια Αμερική ως boxed set στις 14 Νοεμβρίου 2006. Το εξώφυλλο της περιορισμένης έκδοσης (limited edition) έχει εικόνες από τη καριέρα του Τζάκσον. Το κάθε single περιέχει δύο διαφορετικές audio versions για το κομμάτι και το αρχικό του βίντεο κλιπ. Τον Νοέμβριο του 2010, μερικά από τα κλιπ ξανακυκλοφόρησαν σε DVD, σε μεγαλύτερη και/ή λίγο διαφορετική έκδοση (δείτε *[[Michael Jackson's Vision]]*)

## Κατάλογοι κομματιών

### Remix EP

Το ***Visionary Remixes - EP*** κυκλοφόρησε στις 21 Φεβρουαρίου 2006 και είναι διαθέσιμο μόνο στα iTunes του Ηνωμένου Βασιλείου.

### CD Promo

# Thriller (Remixed Short Version) - 4:09
# Don't Stop Till You Get Enough (7" Edit) - 3:59
# Rock With You (7" Edit) - 3:23
# Billie Jean - 4:54
# Beat It - 4:18

## Ημερομηνίες κυκλοφορίας

## Τσαρτ

:*Σημείωση: Η αρχική θέση στα τσαρτ είναι στη παρένθεση*

## Παραπομπές



## Εξωτερικοί σύνδεσμοι

*Michael Jackson News International

κατηγορία:Απανθίσματα του Μάικλ Τζάκσον
Δισκογραφία του Πολ ΜακΚάρτνεϊ

thumb|Ο Πωλ ΜακΚάρτνεϋ στη σκηνή το 2004

Αυτό το άρθρο παρουσιάζει τη δισκογραφία του Πολ ΜακΚάρτνεϊ ως σόλο Μουσικού και ως μέλος των Wings.

## Studio Albums

## Live Albums

## Συλλογές

## Albums Κλασικής Μουσικής

## Soundtrack Albums

## Άλλα Albums

Κατηγορία:Δισκογραφία του Πωλ ΜακΚάρτνεϋ
Band on the Run

***Band On The Run*** ονομάζεται το τρίτο άλμπουμ των Paul McCartney & Wings, το οποίο κυκλοφόρησε το 1973. Έγινε το πιο επιτυχημένο άλμπουμ του συγκροτήματος, ενώ ακόμα και σήμερα θεωρείται το καλύτερο άλμπουμ του ΜακΚάρτνεϋ μετά τη διάλυση των Beatles. Ήταν το πρώτο σε πωλήσεις άλμπουμ για το 1974 στο Ηνωμένο Βασίλειο και στην Αυστραλία.

Ήταν το τελευταίο άλμπουμ του Πωλ ΜακΚάρτνεϋ που κυκλοφόρησε από τη δισκογραφική Apple.

## Περιεχόμενο
Όλα τα κομμάτια αποτελούν συνθέσεις των Πολ και Λίντα Μακάρτνεϊ, εκτός από το "No Words" (Πολ Μακάρτνεϊ and Ντένυ Λέην)

## Σημειώσεις


Κατηγορία:Δισκογραφία του Πωλ ΜακΚάρτνεϋ
Κατηγορία:Δισκογραφία των Wings
Κατηγορία:Άλμπουμ του 1973
Αρτάπανος (στρατηγός)

Ο **Αρτάπανος** ήταν Πέρσης στρατηγός του Ξέρξη Α'. Σύμφωνα με τα *Περσικά* του Κτησία, ο Αρτάπανος ήταν ο αρχηγός της πρώτης δύναμης που στάλθηκε να αντιμετωπίσει τους Σπαρτιάτες στη μάχη των Θερμοπυλών το 480 π.Χ. Παρόλο που διοικούσε ένα σώμα από 10.000 άνδρες, το σώμα του διαλύθηκε από τους Σπαρτιάτες. 

Ο Αρτάπανος δεν αναφέρεται ονομαστικά στην ιστορία του Ηροδότου για τη μάχη.

## Παραπομπές



κατηγορία:Πρωταγωνιστές των Περσικών Πολέμων
Γαλησσάς Σύρου

Ο **Γαλησσάς** είναι παραθαλάσσιο χωριό και από τα πλέον τουριστικά της Σύρου. Βρίσκεται στη δυτική πλευρά του νησιού, στο μυχό του ομώνυμου όρμου και παραλία της ομώνυμης κοιλάδας που διανοίγεται μεταξύ των βουνών Χαρασσώνα και Γλάροντα. Απέχει 7 χιλιόμετρα από την πρωτεύουσα Ερμούπολη. Η ονομασία είναι αρχαία ελληνική όπως μαρτυρείται από αρχαία επιγραφή που αναφέρεται κάποιος "*Πριανεύς Σύριος Γαλήσσιος*".

## Διοίκηση και πληθυσμός
Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 437 κάτοικοι.

Η πορεία του πληθυσμού:

## Αξιοθέατα
280px|thumb|Εικόνα από την παραλία του χωριού.
Η παραλία του χωριού έχει ψιλή άμμο, ενώ υπάρχει και ένα μικρό λιμάνι με πέτρινη προβλήτα και φοίνικες. Ο Γαλησσάς διαθέτει επίσης οργανωμένα ξενοδοχεία, κάμπινγκ, πολλά ενοικιαζόμενα δωμάτια και διαμερίσματα, ταβέρνες και καφετέριες αλλά και γήπεδο μπιτς σόκερ.

Πάνω από την παραλία δεσπόζει ένας μικρός λόφος, στην κορυφή του οποίου έχει χτιστεί το εκκλησάκι της Αγίας Πακούς (Υπακοής). Έχει ανακαλυφθεί ότι στην αρχαιότητα, η Γαλησσός (όπως ονομαζόταν) ήταν μία οχυρωμένη πόλη γύρω από αυτόν το λόφο και θεωρείται ένα από τα σημαντικότερα αρχαϊκά και κλασικά κέντρα της αρχαίας Σύρου. Πίσω από το λόφο, υπάρχει η μικρή παραλία του Αρμεού, στην οποία παραθέριζαν πολλοί γυμνιστές κατά το παρελθόν.

Αξιοθέατο του Γαλησσά είναι και η σπηλιά του Αγίου Στεφάνου, στην είσοδο της οποίας έχει χτιστεί ένα κάτασπρο εκκλησάκι με τρεχούμενο νερό. Σύμφωνα με τον θρύλο, το εκκλησάκι αυτό χτίστηκε από έναν ψαρά που ονομαζόταν Στέφανος, ο οποίος γλίτωσε κάποτε από ένα γιγάντιο χταπόδι και ως ανταπόδοση για τη σωτηρία του, έχτισε το εκκλησάκι προς τιμήν του Αγίου που έφερε το όνομά του.

## Πολιτισμός
Στον Γαλησσά εδρεύει ο Ναυτικός Όμιλος Γαλησσά, καθώς και δύο πολιτιστικοί σύλλογοι, οι οποίοι διοργανώνουν διάφορες εκδηλώσεις (θεατρικές παραστάσεις, τουρνουά μπιτς βόλεϊ, καλλιστεία αλόγων, εκθέσεις, κ.α.) καθ' όλη τη διάρκεια του χρόνου.

## Εξωτερικοί σύνδεσμοι
*Δήμος Σύρου - Ερμούπολης 
*Siros.gr 

## Παραπομπές


Κατηγορία:Χωριά της περιφερειακής ενότητας Σύρου
Κατηγορία:Παραλίες της Σύρου